Бовлаза ца буьсура «Дош» боккъалла а хилла произведени хиларх ца теша шекончаш а (масала, О. И. Сенковский, М. Т. Каченовский, кх.). Амма кхидIа хиллачу талламаша тIеттIа бакъйора иза. И исбаьхьа жовхIар кIорггера теллина а, деза хеташ а хиллачу А. С. Пушкинан а яцара цунах цхьа а тайпа шеко. «Дашал» тIаьхьа девллий, цуьнан чулацамаш а, васташ а долий кхин куьйгайозанаш а девлира гучу («Задонщина» а, кхидерш а).